Nettipoliisi Marko ”Fobba” Forss kertoo poliisin uudesta kokeilusta, joka ei mennyt ihan putkeen.

Vanhempi konstaapeli Erno Koivumäki liittyi eilen irciin, 80-luvulta peräisi olevaan pikaviestinjärjestelmään.

Kokeilu ei kuitenkaan alkanut ongelmitta, paljastaa Forss Facebook-sivuillaan.

– Tietokoneen yhteys pätki ja joku jonne nappasi Ernon nimimerkin käyttöönsä. Eli tällä hetkellä IRCNetissä heiluva Erno_poliisi nimimerkki ei ole poliisin käytössä ja jos hän alkaa sellaisena esiintymään, voi hän syyllistyä virkavallan anastamiseen.

– Koska tuolla IRCNetin puolella ei ole mahdollisuutta rekisteröidä nimimerkkiä käyttöön vakituisesti, siirtyi Erno Freenode verkon puolelle, josta hän löytyy nyt samaisella Erno_poliisi nimimerkillä, Forss lisää.

Forss harmittelee sattumusta, koska IRCNet on erittäin vilkas verkko.

Kokeilun päämääränä on madaltaa kynnystä ottaa yhteyttä poliisiin.